**VÁLLALKOZÁSI SZERZŐDÉS** (tervezet)

* *az Oroszlány, Táncsics Mihály Óvoda tetőhéjazat felújításának kivitelezési munkálataira –*

amely létrejött egyrészről

**Oroszlány Város Önkormányzata** (székhelye: 2840 Oroszlány, Rákóczi Ferenc út 78.; bankszámla száma: 12028003-00254374-00100004; adószáma: 15729631-2-11; képviseli: Lazók Zoltán polgármester), mint megrendelő (a továbbiakban: **Megrendelő**),

másrészről a

**...........................** (székhelye: ............................ szám, bankszámla száma: ..................................; adószáma: ........................; cégjegyzékszáma: ............................; képviseli: ............................. ügyvezető), mint vállalkozó (a továbbiakban: **Vállalkozó**) között (a továbbiakban együttesen: **Felek**) az alábbiak szerint:

1. **Előzmények**
   1. Oroszlányi Város Önkormányzata, mint Ajánlatkérő **„*Oroszlány, Mester u. 1. szám és 2117/5 hrsz. alatti Táncsics Mihály Óvoda tetőhéjazat felújításának kivitelezési munkálatai”***tárgyában, a közbeszerzési értékhatár alatti kiválasztási eljárást folytatott le. A 2020. augusztus 18-án indult eljárás keretében a **Vállalkozó** ajánlatot tett, melyet az e szerződésben részletezet feltételekkel **Megrendelő** elfogadott, ennek alapján kerül sor **Felek** jelen szerződéskötésére.
2. **A szerződés tárgya**
   1. **Megrendelő** a jelen szerződés aláírásával megrendeli **Vállalkozó**tól a jelen szerződés I.1. pontjában meghatározott Ajánlattételi felhívás szerinti munkálatokat.
   2. **Vállalkozó** a jelen szerződés aláírásával vállalja, hogy a **Megrendelő** által igényelt és a jelen szerződés II.1. pontjában meghatározott kivitelezési munkát szakszerűen ellátja.
   3. **Vállalkozó** részletes feladata:

A munkák műszaki tartalma és mennyiségei: a szerződés II/1. pontja szerinti Ajánlattételi felhívás mellékletét képező tételes ajánlati költségvetésben részletezett mukálatok.

Teljesítés helyszíne: **2840 Oroszlány, Mester utca 1. szám és 2117/5 hrsz. alatti Táncsics Mihály Óvoda.**

**Vállalkozó** a kivitelezést az építőipari kivitelezési tevékenységről szóló 191/2009. (IX.15.) Kormányrendelet szerint végzi.

**Vállalkozó** felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről, a hulladékok rendszeres elszállításáról.

**Megrendelő** köteles a munkaterületet rendszeresen ellenőrizni, az eltakarásra kerülő munkarészeket a **Vállalkozó** előzetes jelzése alapján szemrevételezni és észrevételeit **Vállalkozóval** egyeztetni.

**Vállalkozó** köteles az eltakarásra kerülő munkarészeket **Megrendelő**nek bemutatni és **Megrendelő**t az eltakarásról legkésőbb 3 nappal korábban értesíteni.

**Vállalkozó** köteles a beépített anyagok és a beépítés minőségét igazolni és azt a kivitelezési munka során folyamatosan dokumentálni a **Megrendelő** számára.

A munka minőségének meghatározására a szerződéskötés időpontjában hatályos rendeletek, valamint a nemzeti szabványok és műszaki előírások szolgálnak.

* 1. A szerződés időtartama:

A munkaterület a szerződés aláírásának napjától rendelkezésre áll.

Szerződés teljesítési határideje: **2020. december 14.** (hétfő) – a **Megrendelő** előteljesítést elfogad.

1. **A szerződés teljesítésében részt vevő személyek, szervezetek**
   1. A szerződést a nyertes ajánlattevőként szerződő félnek, azaz a **Vállalkozó**nak kell teljesítenie.
   2. **Vállalkozó** a munkát saját alkalmazottaival látja el.
2. **Szerződést biztosító mellékkötelezettségek**
   1. Késedelmi kötbér: a **nettó vállalkozói díj** 1 **%-a/nap.**

A **Vállalkozó** a szerződésszegés (a határidő elmulasztása, késedelembe esés) 1. napjától kezdve köteles a fenti összegű kötbért megfizetni. A kötbér összegéről a **Megrendelő** a késedelem megszűnésekor, legkésőbb azonban a teljesítési határidő lejártát követő 20. napon belül állít ki számlát, melyet a **Vállalkozó** 30 napon belül köteles a **Megrendelő** részére, a **Megrendelő** bankszámlájára történő átutalással megfizetni.

Amennyiben **Vállalkozó** a szerződés részét képező megvalósítási ütemtervtől jelentősen eltér (azaz a tervezethez képest a munkálatokban 8 napnál hosszabb csúszás következik be), **Megrendelő** jogosult a szerződést azonnali hatállyal rendkívüli felmondással megszüntetni és a munkát mással elvégeztetni, illetve meghiúsulási kötbért követelni, továbbá kártérítési igényt érvényesíteni.

A kötbér kifizetése nem érinti a **Megrendelő** azon jogát, hogy a **Vállalkozó**tól a szerződésszegéssel okozott és a kötbér összegével nem fedezett kárának megtérítését követelje.

* 1. **Meghiúsulási kötbér a nettó vállalkozói díj 20%-a.**

1. **Jótállás**
   1. **Vállalkozó** garanciális (jótállási) felelősséget vállal az elvégzett munkák I. osztályú minőségben, I. osztályú új anyagokból, a terveknek és egyéb dokumentumoknak, szabványoknak és szabályzatoknak, továbbá jelen szerződésben foglaltaknak megfelelő módon, a rendeltetésszerű használatra való elvégzéséért. Garanciális (jótállási) felelőssége alapján a **Vállalkozó** köteles az általa hibásan elvégzett munkák kijavítására vagy az alkalmazott hibás anyagok cseréjére, mindenkor a szükség szerint. Garanciális (jótállási) idő: a sikeres műszaki átadás-átvételt követő **60 hónap**. Amennyiben az elvégzett munkára vagy annak valamely részére jogszabály hosszabb jótállási időt határoz meg, ott a jogszabályban meghatározott idő az irányadó.
   2. A jótállási kötelezettség alapján a **Vállalkozó** köteles a hibát a **Megrendelő** által – a javításhoz szükséges időtartam biztosításával – megadott határidőn belül díjmentesen kijavítani, kivéve, ha bizonyítja, hogy a hiba a nem rendeltetésszerű használat miatt következett be. Ha **Vállalkozó** a jótállási kötelezettségének nem tesz megfelelő módon és időben eleget, akkor a **Megrendelő** jogosult a hibák kijavíttatását, illetve a hiányosságok megszüntetését – a **Vállalkozó** költségére, azaz a jótállási biztosíték terhére – mással elvégeztetni, **Vállalkozó** egyidejű írásos értesítése mellett. **Vállalkozó** köteles részt venni a műszaki átadás-átvételtől számított egy naptári év elteltével a **Megrendelő**vel egyeztetett időpontban garanciális bejáráson. Az ellenőrzés során feltárt hibákat **Vállalkozó** a jelen pont előírásai szerint köteles kijavítani.
   3. **Jótállási biztosíték:** A Kbt. 134. § (3) bekezdése alapján a szerződés hibás teljesítésével kapcsolatos jótállási igények biztosítékaként (jótállási biztosíték) a **szerződés szerinti, tartalékkeret és áfa nélkül számított ellenszolgáltatás 5 %-ának megfelelő biztosíték kerül kikötésre**.

A jótállási biztosíték formája: A **Vállalkozó** a Jótállási biztosítékot a Kbt. 134. § (4) bekezdése értelmében a jótállási kötelezettség kezdetének időpontjában, azaz a teljesítésigazolás kiadásának (sikeres és hiánytalan műszaki átadás-átvételt igazoló átadás-átvételi igazolás kiadásának) napján köteles rendelkezésre bocsátani.

**Vállalkozó** az ajánlatában nyilatkozott arról, hogy a Kbt. 134. § (5) bekezdése szerint a jótállási biztosítékot határidőre a **Megrendelő** rendelkezésére bocsátja.

A Kbt. 134. § (6) bekezdés a) pontja alapján a biztosíték kikötése vonatkozásában az ajánlatkérő a közbeszerzési dokumentumokban előírja, hogy a biztosítékok az ajánlattevőként szerződő fél választása szerint nyújthatóak:

* óvadékként az előírt pénzösszegnek az ajánlatkérőként szerződő fél fizetési számlájára történő befizetésével, átutalásával,
* pénzügyi intézmény vagy biztosító által vállalt garancia vagy készfizető kezesség biztosításával,
* vagy biztosítási szerződés alapján kiállított – készfizető kezességvállalást tartalmazó – kötelezvénnyel.

**Jótállási Biztosíték felszabadítása:** A Jótállási időszak végén a **Felek** helyszíni bejárást tartanak, és megállapításaikat jegyzőkönyvben rögzítik. A rögzített hibák kijavítása után, illetve a jegyzőkönyvben foglalt megállapodásnak megfelelően a Jótállási biztosítékot **Megrendelő** részben, vagy egészben felszabadítja.

1. **Átadás-átvételi eljárás**
   1. A **Vállalkozó** készre jelentése alapján a **Megrendelő** átadás-átvételi eljárást tűz ki legkésőbb a kivitelezés befejezési határidejére az érintettek meghívásával. A **Vállalkozó** a készre jelentést – várható késedelem esetén annak írásbeli előrejelzését – a határidő napját megelőző 10. napig köteles eljuttatni a **Megrendelő**höz.
   2. A jelen szerződés szerinti munkák elvégzését követően az átadási dokumentáció része
      1. Megvalósulási dokumentáció átadása a **Megrendelő**nek 1 (egy) papír alapú és 1 elektronikus (pdf, fotó, stb.) példányban (benne a felhasznált anyagok, szerkezetek és a beépítés minőségének dokumentumaival, vizsgálati eredményekkel, szabványossági minősítő iratokkal, nyilatkozatokkal, stb.)
      2. A teljesítés feltétele a létesítmény átadása, az elvárt dokumentumokkal együtt.
   3. A **Megrendelő** kapcsolattartó képviselője:

név: **Auer József**;

telefon: +36 (34) 361-444/151;

mobil: +36 (20) 361-4112;

cím: Oroszlányi Közös Önkormányzati Hivatal – 2840 Oroszlány, Rákóczi Ferenc út 78.;

e-mail: [**auer.jozsef@oroszlany.hu**](mailto:auer.jozsef@oroszlany.hu)

* 1. **Vállalkozó** képviselője:

név:

mobil:

cím:

e-mail:

1. **Pénzügyi feltételek**
   1. Az ellenszolgáltatás összege:

**Vállalkozó**t a fentiek szerint meghatározott munkák ellenértékeként **… Ft + 27% ÁFA**, mindösszesen **bruttó …,- Ft**, azaz **… forint** vállalkozói díj illeti, melynek megfizetésére **Megrendelő** kötelezettséget vállal. **Megrendelő** kijelenti, hogy a jelen szerződés teljesítéséhez szükséges pénzügyi fedezet rendelkezésére áll.

* 1. **Megrendelő** előleget bocsát Vállalkozó részére, a bruttó kivitelezési költség … %-a mértékéig.

**Az előleg igénybevételének módja:** előlegbekérő kiállítása. Az átutalt előleg összegéről **Vállalkozó** az átutalást követően, *az általános forgalmi adóról szóló 2007. évi CXXVII. törvény* előírásainak megfelelő, a **banki jóváírás napjával megegyező teljesítési dátumú előlegszámlát** bocsát ki

* 1. **Vállalkozó** a **végszámláját** a VI.1. pontban meghatározott vállalkozói díjról, az V.1. pont szerinti, **hiánytalan átadás-átvételi eljárás** során készült jegyzőkönyv keltezésével megegyező teljesítési dátummal jogosult kiállítani, amelyben elszámolásra kerül a VI.2. pont szerinti előleg összege. A végszámla fizetési határideje a számla keltétől számított 30 naptári nap.
  2. **Teljességi nyilatkozat:**

**Vállalkozó** nyilatkozik, hogy a fenti ajánlati árat a szerződés II/1. pontja szerinti Ajánlattételi eljárásban rögzített műszaki tartalommal történő megvalósításához szükséges **minden költségre figyelemmel tette.**

* 1. **Vállalkozó** a szerződés teljesítéséért a jelen pontban írtakon kívül egyéb jogcímen ellenszolgáltatásra nem jogosult.
  2. Jelen szerződésben rögzített vállalkozói díj **átalányáras**, ennek megfelelően a szerződés tárgyát képezi minden olyan munka megvalósítása, amely az ajánlati dokumentációban szerepel (rajzi és szöveges munkarészek), bizonytalanság esetén a **Megrendelő** számára kedvezőbb megoldás, szerkezet, anyag, stb. alkalmazásával. A munka mennyiségének előzetes ellenőrzése a **Vállalkozó** feladata. Többletmunka elszámolására nincs mód.

1. **Egyéb rendelkezések**
   1. **Felek** megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a **Megrendelő** székhelye szerinti bíróság kizárólagos illetékességét kötik ki.
   2. Az ajánlattevőként szerződő fél a szerződésszegésével okozott kárért teljes kártérítési felelősséggel tartozik.
   3. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az építőipari kivitelezési tevékenységről szóló 191/2009. (IX.15.) Kormányrendelet irányadók.

**Felek** jelen 3 (három) sorszámozott lapból álló és 4 (négy) eredeti példányban készült szerződést annak elolvasása és értelmezése után, mint akaratukkal mindenben megegyezőt, jóváhagyólag írják alá.

Oroszlány, 2020. ..................

………...............................……………….. ………...............................………………..

**Megrendelő Vállalkozó**

képv. Lazók Zoltán polgármester képv. …

Ellenjegyzem: Pénzügyi ellenjegyzés:

………...............................……………….. ………...............................………………..

*Dr. File Beáta Bársony Éva*

*jegyző osztályvezető*